b"\n_START_ARTICLE_\nEmili Gil Vernet\n_START_SECTION_\nProfessor\n_START_PARAGRAPH_\nEl 1939, aconsegu\xc3\xad el c\xc3\xa0rrec de professor ajudant d'Urologia de la Facultat de Medicina, de 1946 a 1950 pass\xc3\xa0 a ocupar el c\xc3\xa0rrec de professor ajudant d'Histologia i Anatomia patol\xc3\xb2gica, amb el professor Julio Garc\xc3\xada S\xc3\xa1nchez-Lucas, qui va morir tres mesos despr\xc3\xa9s. Fou becari del CSIC secci\xc3\xb3 de morfopatologia, de 1946 a 1957. Simult\xc3\xa0niament, el 1947, curs\xc3\xa0 estudis en la Facultat de Medicina de Tolosa de Llenguadoc i, despr\xc3\xa9s, el 1948, guany\xc3\xa0 per oposici\xc3\xb3 la pla\xc3\xa7a de professor adjunt d'Obstetr\xc3\xadcia i Ginecologia de la Facultat de Barcelona._NEWLINE_Mitjan\xc3\xa7ant nova oposici\xc3\xb3, el 1958, assol\xc3\xad la c\xc3\xa0tedra de d'aquesta especialitat, de la qual prengu\xc3\xa9 possessi\xc3\xb3 el 15 de mar\xc3\xa7 d'aquest any. La seva tasca fou intensa, reflectida en una dotzena de llibres i en m\xc3\xa9s d'un centenar de treballs d'investigaci\xc3\xb3, la seva sencera dedicaci\xc3\xb3 a la c\xc3\xa0tedra li donaren un merescut renom, confirmat internacionalment amb motiu de la seva participaci\xc3\xb3, amb importants pon\xc3\xa8ncies, en els congressos internacionals i en nombroses societats estrangeres de la seva especialitat, a les quals pertanyia. _NEWLINE_Desenvolup\xc3\xa0 la presid\xc3\xa8ncia de l'Associaci\xc3\xb3 Espanyola d'Obstetr\xc3\xadcia i Ginecologia i la direcci\xc3\xb3 de l'Escola Professional de Ginecologia, on es formaren nombroses promocions de professores en parts i infermeres.\n_START_SECTION_\nNissaga de metges\n_START_PARAGRAPH_\nDintre de la gran tradici\xc3\xb3 familiar de la medicina, Emili era oncle del fam\xc3\xb3s Josep Maria Gil-Vernet i Vila"